stanford-oval/wikipedia huggingface dataset:
בוסטון גארדן
היסטוריה

בשנות ה-20 של המאה ה-20, טקס ריקרד, שהקים את האולם השלישי שנשא את השם מדיסון סקוור גארדן וייסד את הניו יורק ריינג'רס הפנה את תשומת לבו לבוסטון. הוא החליט להקים את הבוסטון מדיסון סקוור גארדן, שהיה אמור להיות השני מתוך שבעה אולמות גארדן, אך בסופו של דבר היה האחרון. מטרתו העיקרית של ריקרד הייתה לבנות אולם אגרוף שבו המושבים יהיו קרובים ככל שניתן לזירה כך "שהקהל יוכל לראות את הזיעה על גבותיהם של המתאגרפים." עלות הקמת האולם מוערכת ב-10 מיליון דולר והאירוע הראשון שהתקיים בו, ב-17 בנובמבר 1928, היה קרב אגרוף, בו גבר דיק פיניגן על אנדרה רוטיס. שלושה ימים לאחר מכן קיימו הברואינס את משחקם הראשון באולם כאשר הפסידו למונטריאול קנדיאנס. הברואינס זכו בסטנלי קאפ בעונתם הראשונה בגארדן ולאורך שנות קיומו של האולם זכו הברואינס בחמש אליפויות NHL.
בנובמבר 1946 קיימו הבוסטון סלטיקס את משחקם הראשון באולם כאשר גברו על הטורונטו האסקיז לעיניי כחמשת אלפים צופים. בשנים שלאחר מכן הברואינס ומשחקי כדורסל מכללות משכו מספר גדול של צופים מאשר הסלטיקס אך ב-1950 מונה רד אאורבך למאמן הסלטיקס ובמהלך העשור הצטרפו לקבוצה כוכבים כמו ביל ראסל ובוב קוזי. הסלטיקס זכו באליפות ה-NBA ב-1957 ובשמונה אליפויות רצופות בשנים 1959–1966. הסלטיקס זכו בשתי אליפויות נוספות בשנות ה-60 כאשר ראסל משמש כמאמן-שחקן ובשתי אליפויות נוספות בשנות ה-70 כאשר ג'ון האבליצ'ק ודייב קאונס כיכבו במדי הקבוצה. בשנות ה-80, בתקופתו של לארי בירד זכו הסלטיקס בשלוש אליפויות נוספות ובסך הכל זכו הסלטיקס ב-16 אליפויות לאורך שנות קיומו של הבוסטון גארדן. הגארדן נודע כאולם בייתי מאוד ובמהלך העונות 1985/1986 ו-1986/1987 הפסידו הסלטיקס רק שלושה משחקי עונה סדירה מתוך 82.
לאורך השנים התקיימו בגארדן אירועי בידור ומוזיקה רבים וכן עצרות דתיות ופוליטיות. פרנקלין רוזוולט, תומאס דיואי וג'ון פ. קנדי קיימו עצרות בבוסטון גארדן ומוזיקאים רבים כמו הביטלס, הרולינג סטונס ואלביס פרסלי קיימו הופעות בגארדן. בנוסף לכך קרקס האחים רינגלינג וברנום את ביילי קיים מופע שנתי בבוסטון גארדן.
היסטוריה > ליקויים

הגארדן נודע כאולם בעל ליקויים ומיושן ביחס לאולמות אחרים בספורט האמריקאי המקצועני. באולם לא היה מיזוג אוויר ובמהלך המשחק החמישי של סדרת גמר ה-NBA ב-1984 נעזרו השחקנים בבלוני חמצן בכדי להתמודד עם חום של 36 מעלות. גלי חום הובילו להתעבות שגרמה לפרקט להיות רטוב וחלק ולעיתים היעדר מיזוג אוויר גרם ליהיווצרותו של ערפל על גבי משטח הקרח. ב-1988 בזמן משחק בסדרת הגמר ה-NHL קרסה מערכת החשמל באולם והמשחק נדחה. בנוסף לכך היו נקודות על הפרקט עליהן היה קשה יותר להקפיץ את הכדור ונטען כי הסלטיקס ניצלו זאת בכדי לחטוף כדורים מהיריב. האולם היה אחד מהקטנים ביותר ב-NBA ורד אאורבך התלונן על כך שכ-9,000 מהמושבים היו מאחורי הסלים ולא היה ניתן לדרוש מחיר גבוה עבורם, וממושבים רבים באולם הראייה הייתה חסומה באופן חלקי. בנוסף לכך, משטח הקרח בגארדן היה קטן ביחס למגרשים אחרים ב-NHL היות שהגארדן נבנה בזמן שלא היה סטנדרט מחייב ב-NHL.
היסטוריה > מעבר לאולם חדש

בשל הליקויים באולם הוצעו לאורך השנים תוכניות להחליפו. הסלטיקס בדקו אפשרות לבנות אולם חדש בערים אחרות במסצ'וסטס והברואינס שקלו לבנות אולם חדש בניו המפשייר.החל משנות ה-60 העלו יזמים ופוליטיקאים תוכניות לבניית אולם חדש אך תוכניות אלה לא צלחו בעיקר בשל קשיי מימון ומחלוקות בין פוליטיקאים ליזמים. ב-1993 העביר בית המחוקקים של מסצ'וסטס חוק המאפשר את בנייתו של אולם חדש בסמוך לבוסטון גארדן. הזכויות לשם האולם נמכרו בתחילה לבנק שואומאט אך זה התאחד עם פליט פיינשל גרופ והשם שניתן לאולם הוא FleetCenter. ב-2005 נמכרו הזכויות לשם האולם לחברת TD Banknorth וב-2009 שונה השם ל־TD Garden.
הבוסטון גארדן סגר את שעריו ב-1995 ואירוע הספורט האחרון שהתקיים בו היה משחק ראווה בן התמודדו הברואינס והמונטריאול קנדיאנס. משחקם האחרון של הסלטיקס בגארדן היה במאי 1995 כאשר הפסידו במשחק פלייאוף לאורלנדו מג'יק. אירוע פרידה מהגארדן נערך בספטמבר 1995.
אירועים בולטים

ב-30 באוקטובר 1940, מספר ימים לפני הבחירות לנשיאות ארצות הברית, נשא הנשיא פרנקלין רוזוולט נאום בבוסטון גארדן, בו הבטיח שלא לשלוח חיילים אמריקאים להילחם במלחמת העולם השנייה.
תומאס דיואי, מועמד המפלגה הרפובליקנית לנשיאות, קיים עצרת בבוסטון גארדן במהלך קמפיין הבחירות של 1944.
ב-1949 הוזמן ויינסטון צ'רצ'יל לשאת דברים בסימפוזיון של המכון הטכנולוגי של מסצ'וסטס. בשל הביקוש הרב האירוע הועתק לבוסטון גארדן שם נשא צ'רצ'יל נאום שהתמקד ביחסי המערב עם ברית המועצות.
במאי 1951 נאם ראש הממשלה דוד בן-גוריון בבוסטון גארדן בפני אספה של יהודי בוסטון.
בדצמבר 1954 נכח שר האוצר לוי אשכול בכנס חנוכה שנערך בבוסטון גארדן, בו נקנו איגרות חוב ישראליות בשיעור של כמיליון דולר.
ג'ון פ. קנדי קיים בבוסטון גארדן עצרת ביום שלפני הבחירות לנשיאות ארצות הברית ב-1960.
להקת הביטלס הופיעה בבוסטון גארדן בספטמבר 1964 במהלך מסע ההופעות הראשון שלהם בארצות הברית.
ביום שלמחרת ההתנקשות במרטין לותר קינג באפריל 1968, קיים ג'יימס בראון קונצרט בבוסטון גארדן שגם שודר בתחנת טלוויזיה מקומית. למרות גילויי אלימות בבוסטון לאחר ההתנקשות, שידור המופע סייע להרגיע את הרוחות בעיר.ב-2017 בחר המגזין רולינג סטון בקונצרט כאחד מ-50 הקונצרטים הטובים ביותר של 50 השנים האחרונות.
אלביס פרסלי הופיע פעם אחת בבוסטון גארדן בנובמבר 1971.
הערות שוליים

1 2 3 4 5  Michael LaFlash, The demolition of Boston Garden: An examination of sports stadia in historic preservation (Master's Thesis), Cornell University, 2019
1 2 3  Jack Cavanaugh, The Last Days of a Garden Where Memories Grew, The New York Times, ‏Apr 16, 1995
↑  Hawks-Celtics game postponed by wet Boston Garden floor, UPI, ‏Nov 28, 1990
↑  10 Greatest Home-Court Advantages in NBA History, Bleacher Report, ‏Sep 16, 2012
1 2  Fox Butterfield, Boston Garden is Focus of Development Battles, The New York Times, ‏May 1, 1985
↑  William Gildea, There’s No Place That Can Compare With Boston Garden, Los Angeles Times, ‏May 18, 1985
↑  Joe McDonald, What if hockey arenas weren't standard sizes?, The Athletic, ‏Jan 15, 2019
↑  Mass, Quincy, Celtics considering new arean at Quicny, Lewiston Evening Journal May 12, 1977, עמ' 13
↑  Tom Oppel, The Boston Bruins will move to Rockingham Park next..., UPI, ‏Jan 16, 1981
↑  Kyle Clauss, Throwback Thursday: When the Celtics Almost Moved to Revere, Boston magazine, ‏Aug 27, 2015
↑  New Boston Garden Plan Finally Gets Green Light, The New York Times, ‏Feb 26, 1993
↑  E.J. Dionne, Read Their Flips, The Washington Post, ‏July 1, 1990
↑  Joseph L. Hern, Winston Churchill and Boston, International Churchill Spciety, ‏Mar 27, 2015
↑  ה. יוסטוס, בן גוריון נואם בפני 20 אלף בבוסטון, מעריב 17 במאי, 1951, עמ' 4
↑  1000000$ for Israel, The New York Times, ‏Dec 20, 1954
↑  אשכול בבוסטון: עצמאות כלכלית תושג תוך עשו שנים הבאות, שערים, 20 בדצמבר 1954
1 2  Looking at the old Boston Garden, Boston.com, ‏Jun, 19, 2015
↑  James Brown calms Boston following the King assassination, History Channel
↑  Jon Dolan, David Browne, Kory Grow, Christopher R. Weingarten, Andy Greene, Will Hermes, Patrick Doyle, Steve Knopper, Rob Sheffield, Brittany Spanos, The 50 greatest concerts of the last 50 years, Rolling Stone 1286, 2017, עמ' 30-75
| --- | --- |
בקרת זהויות :  MusicBrainz: c8520d54-2c84-45cc-954a-52ac937da7ae
קבוצת הדסטארט

| --- | --- |

 נתונים כלליים
 תקופת הפעילות:  2011–הווה (כ־13 שנים) 
  
 www.headstart.co.il
 
קבוצת הדסטארט היא חברת האם של ארבעה מיזמי היי-טק בתחומי הפיננסים: "הדסטארט", אתר מימון המונים המסייע במימון פרויקטים ומיזמים חברתיים. "fundit", אתר להשקעות המונים, "giveback", אתר לגיוס תרומות לפרויקטים חברתיים, ו"beactive", אתר מימון המונים הממוקד בקידום מאבקים משפטיים ונושאים ציבוריים.
הדסטארט

הדסטארט (באנגלית: headstart) הוא אתר מימון המונים ישראלי שמטרתו לסייע במימון פרויקטים ויזמים יצירתיים.
באמצעות הדסטארט הציבור נקרא לממן מיזמים שונים, לרוב פרטיים, בתחומי הטכנולוגיה, האומנות, החינוך, החברה ואחרים. יזמים יכולים לפרסם את תוכניותיהם ולגייס בדרך של תמיכה את המימון הנדרש לביצוע התוכנית תמורת תשורה. לרוב מוצעות מספר תשורות והן נקבעות על פי גובה התרומה.
האתר הוקם בשנת 2011 על ידי מעין מלצר, יונתן גל ומאירי יוסי. מאז הקמתו גויסו דרכו (נכון ל-2020) כ-150 מיליון שקלים כ-3,000 פרויקטים, בעזרת כ-700,000 תומכים.
הדסטארט > השיטה

הדסטארט הוא אתר אינטרנט למימון המונים הגדול בישראל, שדרכו בונה היוצר עמוד למיזם שברצונו לקדם, קובע יעד למימון, מציג את עצמו ואת הפרויקט בסרט, טקסט ותמונות, ומציע לתומכים בתמורה מוצרים או שירותים, שלרוב קשורים למיזם. בשלב שני מזמין היוצר את קרוביו, חבריו, מכריו ואף אנשים זרים להיכנס לעמוד המיזם על מנת לעזור לו. כל אחד יכול לקחת חלק בתהליך היצירה בכל סכום רצוי. כמות תומכים גדולה מצטברת לגיוס מימון משמעותי.
headstart היא שיטה חדשה של מסחר וחסות, שבה היוצר שומר על 100% מהקניין הרוחני בפרויקט. המימון אינו מהווה השקעה פיננסית המקנה אחוזי בעלות או הלוואה מסוג כלשהו, אלא מיוסד על בסיס תשורה של רצון טוב מהיוצר למממן, כאשר ניתן לתרום מסכום מסוים ומעלה עבור כל תשורה.
פעילות האתר מתחלקת, החל מ-2016, לשני אפיקים:
הפעילות המסחרית המסורתית שבה על כל תרומה מחויב המגייס לתת תשורה (לא בהכרח פיזית, אלא כל אחת שירצה - מכתב תודה או ברכה וירטואלית יהיו מקובלים כמו חולצה או תקליטור).
פעילות של תרומה קהילתית, במסגרתה המגייס לא מחויב בנתינת תשורה (בדרך כלל מדובר בפרויקטים בעלי אופי התנדבותי או קהילתי, ולא בכאלו בעלי נופך מסחרי כלשהו).
הדסטארט > מיזמים מוכרים

גיוס מימון ההמונים הגדול ביותר עד כה בישראל (נכון ליוני 2016), היה עבור הנגשת ביתו של יהודה הישראלי, לוחם סיירת גבעתי שנפצע קשה במבצע צוק איתן, כדי לאפשר לו שיקום בביתו. בפרויקט זה גויסו כ-1,200,000 ש"ח תוך פחות מיממה, ובסך הכל כמיליון וחצי ש"ח.
קמפיין ההדסטארט היזמי הגדול ביותר עד כה היה של בוטיק השוקולד החברתי יער הקקאו. בקמפיין גויסו כ-400,000 ש"ח לבוטיק השוקולד המעסיק נוער בסיכון, אנשים עם מוגבלות ועולים חדשים.
הסכום הגבוה ביותר שגויס באתר השייך לקבוצת הדסטארט היה מיזם של תוכנית הצינור, באתר giveback, אשר קרא לציבור לתרום לאנשים קשיי יכולת. במיזם נאספו יותר מ-18 מיליון ש"ח.
להקת כנסיית השכל גייסה בהצלחה מעל 162 אלף ש"ח מ-560 תומכים לאלבומם התשיעי "זה לא אני" בתחילת 2017.
שוקולד פנדה - מיזם שוקולד טבעוני שביקש לגייס 30 אלף ש"ח לקניית כמה מכשירים ביתיים לייצור שוקולד טבעוני, והצליח לגייס כ-200 אלף ש"ח מ-2,394 תומכים, שסייעו להקמת מפעל שוקולד טבעוני.
הזמר חנן בן ארי גייס כ-130 אלף ש"ח (132%) מ-1503 תומכים להפקת אלבומו הראשון, "איזון".
המוזיקאי גבע אלון גייס כ-130 אלף ש"ח מ-1272 תומכים להפקת האלבום "תהיי איתי", שיצא בדצמבר 2014.
השוטרת ציפי יעקוביאן שנפצעה בפיגוע ביקשה את תרומת הציבור לצורך רכישת בית המונגש לנכים וגייסה סכום של כמיליון ש"ח.[דרוש מקור]
הזמר ג'ימבו ג'יי ולהקת ספא גייסו ב-2016 כ-46 אלף ש"ח (155%) להפקת אלבומם הראשון, "בואו לפני", שיצא ביוני 2017.
צמד הקומיקאים ויוצרי האינטרנט תום טרגר ואור פז, הידועים כשוגר זאזא, גייסו ב-2014 כ-30 אלף ש"ח מ-215 תומכים להפקת סרט באורך מלא בהשראת סדרת המערכונים "אפס". "סרט אפס" שודר בקומדי סנטרל והופץ ביוטיוב בתחילת 2015.
להדסטארט ולזכיינית השידור רשת היה שיתוף פעולה בתוכנית "המיזם", שבמסגרתו הפרויקטים שהופיעו בתוכנית הועלו לאתר.[דרוש מקור]
פאנדיט

פאנדיט (באנגלית: Fundit) היא פלטפורמת השקעות המונים, המאפשרת גיוס הון למיזמים וחברות היי-טק דרך מספר רב של משקיעים זעירים בסכומים נמוכים, בתמורה למניות. החברה מתפקדת כיום כ"רכז הצעה", בפיקוח ישיר של רשות ניירות ערך.
פאנדיט הוקמה בשנת 2016 תחת קבוצת הדסטארט בשיתוף עם פועלים IBI. בסך הכל גויסו דרך הפלטפורמה של החברה יותר מ-300 מיליון שקל.
פאנדיט > השיטה

עם כניסת תקנות מימון ההמונים, שקידמה הרשות לניירות ערך, יכול הציבור הרחב לקחת חלק במגוון רחב של השקעות, שהיו עד 2017 נחלת ציבור המשקיעים ה"מתוחכם", דהיינו המשקיעים שהכירו את נבכי שוק ההון בלבד.
כיום, משקיע הוא כל אדם הרואה ערך בחברה המציעה את מניותיה. אך כחלק מהגנה על משקיעיה, ממנה פאנדיט משקיע מוביל, שמבצע סינון למאות העסקאות המוצעות מדי יום. רק לאחר בדיקת נאותות על ידי המשקיע המוביל מוצע הגיוס לציבור.
במידה וההשקעה אינה מקבלת את אמון הציבור היא אינה יוצאת אל הפועל וכספי המשקיעים מוחזרים אליהם במלואם.
מצד היזמים, מאפשרת פאנדיט לחברות וליזמים עסקיים, בכל תחום, לגייס כסף מהציבור בתמורה להקצאת מניות או אג"ח נושאת רבית. היזם מרוויח מפיזור ההשקעה בקרב משקיעים רבים ופיזור השליטה בחברה שלא על ידי גורם בודד.
פאנדיט > סימני דרך

מרץ 2017 - תוקנה תקנה על ידי הרשות לניירות ערך לפיה חברות היי-טק קטנות יוכלו לגייס עד 6 מיליון שקל בשנה מהציבור ללא תשקיף, ללא הגבלה על מספר המשקיעים וללא סכום השקעה מינימלי.
אוגוסט 2020 - השקת תוכנית TASE UP, לפיה חברות הייטק פרטיות, קרנות המשקיעות במיזמי נדל"ן בחו"ל וקרנות אשראי, יזכו לחשיפה למשקיעים מוסדיים ומשקיעים כשירים מבלי להפוך להיות ציבוריות. המשמעות היא שהחברות לא יחויבו בדיווחים על פי חוק ניירות ערך ולא בפרסום תשקיף כמתחייב בדרך כלל מחברות הרוצות לגייס הון בבורסה.
דצמבר 2020 - קנבוטק, חברה ישראלית לפיתוח פתרונות רפואיים לסיוע לחולים בסרטן גייסה כ-13 מיליון ש"ח בהנפקה ישירה על פי תשקיף. ובכך הפכה לחברת הסטארט-אפ הראשונה בישראל שהיא ציבורית אבל לא סחירה.
מרץ 2021 - גרופר, חברה ישראלית המייצרת משקה קל, טבעי, אורגני ומוגז הפכה לחברה הראשונה שסיימה גיוס המונים באמצעות הדסטארט וגדלה להשקעות המונים באמצעות פאנדיט.
Giveback

Giveback היא פלטפורמת מימון המונים מבוסס תרומות, מבית קבוצת הדסטארט.
מקימי giveback הסבירו כי המיזם הוקם כדי לייצר יחד מציאות טובה יותר, על מנת לסייע לעמותות, גופים או יזמים פרטיים, עם מטרה התנדבותית.
במסגרת המיזם גויסו בהצלחה עשרות מיליוני שקלים למטרות שונות החל ממעל 200 אלף שקל להקמת מרפאה וטרינרית לחיות שננטשו, דרך עשרת אלפים שקלים לטובת ימי כיף לילדים בעלי מוגבלויות, 400 אלף שקל להשתלת כליה ומעל חצי מיליון שקלים למרכז סיוע לנפגעות תקיפה מינית
beactive

האתר הראשון בישראל למימון המונים למטרת קידום מאבקים משפטיים ונושאים ציבוריים.
בbeactive פרויקטים הנוגעים להובלת מאבקים משפטיים, שינוי חקיקתי או מחאות ציבוריות.
בין עשרות מיליוני השקלים שנתרמו במסגרת הפרויקטים שמקודמים באתר ניתן למצוא מעל 200 אלף שקלים שנתרמו לטובת "מודל היגיון בריא" בתקופת הקורונה, כ-250 אלף שקלים שנתרמו למאבקה המשפטי של שפי פז, 300 אלף שקלים שגויסו במאבק לשחרור אברה מנגיסטו, 400 אלף שקלים שנתרמו למאבק לוחמי הקישון ומעל מיליון שקלים שנתרמו למחאת הדגלים השחורים.
הערות שוליים

↑  Headstart - מי אנחנו?, באתר הדסטארט
↑  מחזירים את יהודה הביתה - הפרויקט של ישראל שלי, הדסטארט.
↑  מערכת ישראל היום, הישראלי היפה, באתר ישראל היום, 4 ביוני 2016.
↑  יער הקקאו - פרויקט מימון המונים, באתר הדסטארט, ‏פברואר 2017
↑  בניגוד לאתר הראשי, הדסטארט - giveback הוא אתר שבו תורמים למטרות חברתיות שונות. ההבדל בין שני סוגי האתרים הוא שבהדסטארט מדובר ב"תמיכה" כאשר התומך מקבל תמורה כלשהי עבור תמיכתו (יוצר המיזם מחויב להגדיר תשורות לכל מדרגת תמיכה כספית), בעוד בgiveback מדובר לרוב בתרומה לכל דבר ועניין, והתורם לא מקבל תמורה פיזית עבור תרומתו. בהתאמה, עמותות המשתמשות בפלטפורמת giveback, ולהן סעיף 46 להוצאה מוכרת למס על תרומה - יכולות לשלוח קבלה מתאימה לתורמים, בעוד בהדסטארט, בשל התשורות, אין יכולת חוקית להשתמש בסעיף 46.
↑  תעבירו את זה הלאה - הפרויקט של הצינור, באתר giveback מבית קבוצת הדסטארט
↑  מאיה כהן, החדש של כנסיית השכל, באתר ישראל היום, 10 בינואר 2017
↑  כנסיית השכל – אלבום תשיעי, באתר הדסטארט
↑  לינוי משעלי, ‏הדור הבא: כנסיית השכל מגייסים כספים לאלבומם דרך הדסטארט, באתר "סרוגים", 30 בינואר 2017
↑  tps://www.ynet.co.il/articles/0,7340,L-4673684,00.html פנדה טבעונית: מותג שוקולד טבעוני ראשון מושק בישראל]
↑  דף המיזם באתר הדסטארט
↑  האלבום החדש של חנן בן-ארי - "איזון", באתר Headstart
↑  אלבום הבכורה - "איזון", באתר הדסטארט
↑  נמרוד עופרן‏, תהיו איתו: גבע אלון מוציא לראשונה אלבום בעברית, והתוצאה כנה ויפה, באתר וואלה, 12 בינואר 2015
↑  גבע אלון – אלבום חדש בעברית באתר הדסטארט
↑  ג'ימבו ג'יי ולהקת ספא באתר הדסטארט
↑  המימון נועד במקור לסרט באורך 45 דקות בלבד (לפי עמוד ההדסטארט שלו).
↑  סרט אפס באתר הדסטארט
↑   סרט אפס – רשמי (2015), סרט בערוץ "שוגר זאזא", באתר יוטיוב (אורך: 01:16:09), 1 בפברואר 2015
↑  ההודעה על הקרנת "סרט אפס" בטלוויזיה, בעמוד הפייסבוק של אפס (שוגר זאזא), 29 בינואר 2015
↑  מידע על החברה באתר הבית של פאנדיט
↑   אורי תומר, אלירן רובין, רוצים להשקיע בסטארט-אפים? ועדת הכספים אישרה - מימון המונים להיי-טק, באתר TheMarker‏, 20 במרץ 2017
↑  ארז ליבנה, חברות הייטק יוכלו לגייס כסף בבורסה - בלי להירשם ובלי תשקיף, באתר ביזפורטל, 16 באוגוסט 2020
↑  קנבוטק גייסה כ-13 מיליון שקל במודל חדשני של הנפקה ישירה לציבור, באתר וואלה, 6 בדצמבר 2020
↑  מעריב אונליין, ‏עשייה כחול לבן: הפרויקטים שהתחילו במימון המונים בקבוצת הדסטארט, באתר מעריב אונליין, 15 באפריל 2021
↑  פרויקט "מקימים מרפאה בחווה" באתר giveback
↑  פרויקט "חברים לרפואה טל מנשה" באתר giveback
↑  פרויקט "השתלת כליה למאיה באתר giveback
↑  פרויקט "מתלבשות על זה 2020" באתר giveback
↑  פרויקטים שגויסו בהצלחה באתר beactive
מכונת הזמן (ספר)

| --- | --- |

איור מאת נורמן סונדרס מתוך המהדורה של הספר שפורסמה לראשונה ב-1950
 מידע כללי
 מאת:  הרברט ג'ורג' ולס
 שפת המקור:  אנגלית
 סוגה:  נובלה 
 נושא:  מסע בזמן 
 מקום התרחשות:  ריצ'מונד, White Sphinx 
 תקופת התרחשות:  התקופה הוויקטוריאנית, far future, Mor, התקופה הוויקטוריאנית 
 הוצאה
 תאריך הוצאה:  1895
 פרסים
 100 ספרי המדע הבדיוני והפנטזיה הטובים ביותר של NPR (2011) 
 סדרה
 ספר קודם:  Select Conversations with an Uncle 
 הספר הבא:  The Wonderful Visit 
 קישורים חיצוניים
 הספרייה הלאומית:  003639472, 002208725
 
מכונת הזמן (באנגלית: The Time Machine) הוא רומן מדע בדיוני מאת הרברט ג'ורג' ולס אשר פורסם לראשונה בשנת 1895. הספר עובד לאורך השנים לשני סרטי קולנוע באורך מלא הנושאים את אותו השם, וכמו כן זכה הספר גם לשני עיבודים טלוויזיוניים, ומספר גדול של עיבודי קומיקס.
עלילת הספר

גיבור הרומן הוא מדען וממציא אקסצנטרי החי בלונדון בסוף המאה ה-19 ואשר מכונה על ידי המספר פשוט "הנוסע בזמן" (לאורך הספר לא מוזכר שמו האמיתי של הגיבור). במהלך ארוחת ערב שבועית אותה עורך הגיבור עם חבריו הקרובים ביותר הוא מספר להם כי מצא דרך לנוע בזמן. הגיבור מציג בפני חבריו הספקנים אב טיפוס ראשוני של מכונת הזמן אותה הוא בנה אך אף אחד לא מאמין לו.
שבוע לאחר מכן, הגיבור מגיע לארוחת הערב השבועית באיחור, תשוש למדיי, והוא מספר לחבריו כיצד בינתיים הוא הספיק לנסוע בזמן באמצעות מכונת הזמן שבנה: הגיבור מספר כי במטרה לגלות מה צופן העתיד למין האנושי הוא נסע באמצעות המכונה תחילה לשנת 802,701. בעת המסע בזמן הבחין הגיבור באופן מואץ בכל השינויים שחלים בסביבתו. כאשר הוא הגיע לשנת 802,701 הוא פגש בתחילה בגזע של אנשים נמוכי קומה (בגובה 1.22 מטר), שמחים, חסרי דאגות, פשוטים, שלווים, נהנתנים, וחלשים פיזית, המכונים "אֵלוֹי" (Eloi).
בהמשך הגיבור גילה כי גזע האלוי חי בפחד עצום מפני יצורים קניבלים מגזע דמוי־קוף המכונים "מורלוקים". במהלך היום המורלוקים חיים מתחת לאדמה, והם יוצאים אל פני הקרקע רק במהלך הלילות על מנת ללכוד אנשים מגזע האלוי אשר אותם הם נוהגים לאכול.
זמן קצר לאחר הגעתו הוא מציל את וינה (Weena), צעירה מגזע האלוי אשר כמעט וטבעה בנהר. וינה אסירת התודה מתעקשת להתלוות אל הגיבור. הגיבור מתאהב בווינה ומתחיל לחשוב כיצד ייקח אותה עמו למאה ה-19, אך בהמשך המורלוקים תוקפים אותם  ווינה נהרגת בעוד שהגיבור מצליח לברוח.
הגיבור מצליח בסוף לאתר את מכונת הזמן והוא נוסע 30 מיליון שנים לעתיד ומגלה כי על כדור הארץ חי כעת רק גזע של יצורים אדמדמים דמויי סרטנים. הוא ממשיך לאחר מכן לבצע מספר קפיצות קצרות בזמן, מבחין בכך שמשך ההקפה של כדור הארץ הולך ומתקצר בהדרגה בעוד שהשמש גדלה בהדרגה, וגם הופכת אדומה ומעומעמת יותר בהדרגה, בעוד שהמין האנושי וכל היצורים החיים בכדור הארץ נכחדו.
הגיבור ההמום מחליט לשוב למאה ה-19, לזמנו שלו. הגיבור מספר לחבריו על הרפתקאותיו אך אף אחד לא מאמין לו. למחרת, הגיבור מחליט לצאת למסע נוסף בזמן. הפעם הוא לוקח עמו מצלמה ותרמיל. על אף שהגיבור מבטיח שהוא יחזור עוד חצי שעה, הפעם הוא נעלם לצמיתות.
עיבודים לספר

לאורך השנים הופקו מספר עיבודים קולנועיים, הן לקולנוע והן לטלוויזיה, אשר התבססו באופן רופף על עלילת הספר המקורית אך עם תוספות רבות, בעוד שחלקים מהותיים הושמטו.
מכונת הזמן (1960) - סרט קולנוע אשר בוים על ידי ג'ורג' פאל. איווט מימיה ורוד טיילור שיחקו בסרט את התפקידים הראשיים. בסרט זה גזע האלוי וגזע המורלוקים הם מוטציות שנוצרו כתוצאה ממלחמה גרעינית שהתרחשה במאה ה-20.
מכונת הזמן (1978) - סרט טלוויזיה שהופק על ידי הנינג שלרופ. ג'ון בק ופריסילה בארנס גילמו בסרט את התפקידים הראשיים.
מכונת הזמן (2002) - סרט קולנוע אשר בוים על ידי סיימון ולס, הנין של הרברט ג'ורג' ולס. גאי פירס וג'רמי איירונס שיחקו בסרט את התפקידים הראשיים. בעיבוד הזה הגיבור מנסה בתחילה לשנות את העבר. כאשר הוא לא מצליח לשנות את העבר הוא נוסע לעתיד הרחוק.
הילד הנוסע בזמן (2002) - סרט טלוויזיה מונפש שהופק על ידי DIC Entertainment, כאשר הוא השלישי בסדרת הסרטים "DIC Movie Toons" בהפקתה.
מכונת הזמן: עלייתם של המורלוקים (2011) - סרט טלוויזיה שהופק עבור ערוץ SyFy.
כרזת העיבוד הקולנועי משנת 1960
טל קלמן

| --- | --- |

 לידה:  1968  (בן 56 בערך) ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  1986–2023 (כ־37 שנים)
 דרגה:   אלוף
 תפקידים בשירות
 מפקד טייסת חוד החנית  מפקד טייסת אבירי הזנב הכתום  מפקד בית הספר לטיסה  מפקד בסיס רמון  מפקד בסיס חצרים  ראש להק האוויר  ראש להק המטה  ראש החטיבה האסטרטגית באג"ת  ראש אגף האסטרטגיה והמעגל השלישי
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
טל קלמן (נולד בשנת 1968) הוא קצין צה"ל במילואים בדרגת אלוף ששימש כראש אגף האסטרטגיה והמעגל השלישי. קודם לכן שימש ראש החטיבה האסטרטגית באג"ת וראש להק המטה בחיל האוויר.
ביוגרפיה

קלמן התגייס לצה"ל בשנת 1986, והתנדב לקורס טיס (מס' 117) אותו סיים במגמת קרב. שירת כטייס קרב בטייסת עוף החול וכטייס קרב וקצין מערכות בטייסת אבירי הצפון. ב-1993 מונה לסמ"ט ב' בטייסת הדרקון המעופף וב-1994 לסמ"ט ב' בטייסת אבירי הצפון. לאחר לימודים אקדמאים מונה ב-1999 לסמ"ט א' בטייסת העקרב. ב-2001 עבר לשרת בבית הספר לטיסה, שימש מפקד טייסת מתקדם ומדריך ראשי. ב-2003 מונה למפקד טייסת חוד החנית, טייסת מטוסי F-15 איגל. ב-2005 עמד בראש צוות ההקמה של טייסת אבירי הזנב הכתום כטייסת F-16I ("סופה") ומונה למפקדה הראשון. שבוע לאחר הקמתה השתתפה הטייסת בפיקודו בגיחות תקיפה רבות במהלך מלחמת לבנון השנייה. בשנת 2008 מונה למפקד בית הספר לטיסה, וכיהן בתפקיד עד שנת 2010. במאי 2010 מונה למפקד בסיס רמון, תפקיד בו שירת עד שנת 2012.
בשנת 2012 הועלה לדרגת תא"ל ומונה למפקד בסיס חצרים, ושימש בתפקיד עד שנת 2014. בספטמבר 2014 מונה לראש להק האוויר במטה חיל האוויר, וכיהן בתפקיד זה עד אפריל 2015. ביוני 2015 מונה לראש להק המטה, ושימש בתפקיד עד 17 באוקטובר 2017. ב-29 בנובמבר 2018 מונה לראש החטיבה האסטרטגית באגף התכנון, ושירת בתפקיד עד 21 במאי 2020. ב-18 ביוני 2020 הועלה לדרגת אלוף וב-21 ביוני נכנס לתפקידו כראש אגף האסטרטגיה והמעגל השלישי ושימש בתפקיד עד 26 בספטמבר 2023.
לאחר סיום תפקידו פרש קלמן מצה"ל, אך כעבור זמן קצר פרצה מלחמת חרבות ברזל והוא חזר לטוס כאיש מילואים והשתתף במגוון טיסות על מטוסי אדיר.
חיים אישיים

קלמן נשוי ואב לשלושה. בעל תואר ראשון בהצטיינות במנהל עסקים מהמסלול האקדמי המכללה למינהל.
הערות שוליים

↑  נינה מינדרול, ‏צוות ההקמה של טייסת הסופה השלישית מתחיל בעבודתו, באתר חיל האוויר הישראלי, 24 באוגוסט 2005.
↑  נינה מינדרול, ‏נולדו לתוך המלחמה, באתר חיל האוויר הישראלי, 27 באוגוסט 2006.
↑   מפקד חדש לאגף אסטרטגיה ומעגל שלישי, באתר צה"ל, 26 בספטמבר 2023
מרחב מכפלה פנימית

באלגברה ליניארית, מרחב מכפלה פנימית הוא מרחב וקטורי, עבורו מוגדרת פעולה בינארית בין כל שני איברים במרחב, המקיימת תכונות מסוימות ומכונה מכפלה פנימית.
מכפלה פנימית היא פונקציה, הפועלת על זוג איברים מתוך מרחב נתון, ומחזירה סקלר מעל השדה הנתון. בעזרתה של מכפלה זו, ניתן להכליל מושגים של אורך וזווית. האורך והזווית המוכללים אינם בהכרח בעלי משמעות גאומטרית. העקרונות שמגדירים את פעולת המכפלה הפנימית, נלמדים ומוכללים ממושג המכפלה הסקלרית שמוגדרת מעל המרחב התלת-ממדי שאינטואיטיבי לחשיבה האנושית.
מרחב וקטורי  V מעל השדה  \mathbb {F} , עם מכפלה פנימית ייקרא מרחב מכפלה פנימית. עבור מרחבים מממד סופי, כאשר  \mathbb {F} =\mathbb {R}  המרחב  V נקרא מרחב אוקלידי, וכאשר  \mathbb {F} =\mathbb {C}  הוא נקרא מרחב אוניטרי.
הגדרה פורמלית

יהי  \,V מרחב וקטורי מעל השדה  \mathbb {F} , כאשר  \mathbb {F}  הוא שדה המספרים הממשיים  \mathbb {R}  או שדה המספרים המרוכבים  \mathbb {C} . פונקציה  \langle \cdot ,\cdot \rangle :V\times V\rightarrow \mathbb {F}  תיקרא מכפלה פנימית על המרחב אם היא מקיימת את התכונות הבאות:
אדיטיביות ברכיב הראשון:
 \forall a,b,c\in V:\langle a+b,c\rangle =\langle a,c\rangle +\langle b,c\rangle
הומוגניות ברכיב הראשון:
 \forall a,b\in V,\lambda \in \mathbb {F} :\langle \lambda a,b\rangle =\lambda \langle a,b\rangle
הרמיטיות (מעל הממשיים – סימטריות):
 \forall x,y\in V,\ \langle x,y\rangle ={\overline {\langle y,x\rangle }}
חיוביות לחלוטין (אי-שליליות וממשיות):
 \forall x\in V,\ \langle x,x\rangle \geq 0 והשוויון מתקבל אם ורק אם  \ x=0
הגדרה פורמלית > השלכות מההגדרה

תכונת החיוביות דורשת שמכפלת וקטור בעצמו תהיה ניתנת להשוואה על ידי יחס סדר. על המרוכבים לא מוגדר יחס סדר שכזה, אלא רק על הממשיים, מכאן שעל המכפלה הזו להחזיר תמיד מספר ממשי. תכונת ההרמיטיות מבטיחה זאת:
 \langle x,x\rangle ={\overline {\langle x,x\rangle }} פירושו כי  \langle x,x\rangle  הוא מספר ממשי (משום שהצמוד למספר ממשי הוא המספר עצמו).
באמצעות ההרמיטיות ניתן להכליל את האדיטיביות גם עבור הרכיב השני. לעומת זאת ההומוגניות תישמר רק עד כדי צמוד מרוכב – כאשר מוציאים סקלר מהרכיב השני במכפלה הפנימית, יש להצמיד אותו:
מההומוגניות נובע כי תמיד מתקיים:  \langle 0,x\rangle =\langle 0\cdot x,x\rangle =0\cdot \langle x,x\rangle =0